stanford-oval/wikipedia huggingface dataset:
Kellarin kunkku
Näyttelijät ja hahmot > Toistuvat hahmot

Tarkastaja Patrick O'Boyle (näyttelijä Sam McMurray) on osaston tarkastaja kuvitteellisessa IPS-firmassa. Hän on Dougin pomo ja ystävä ja kutsuu Dougia useimmiten "Heffernaniksi." Hän on mukana useimmissa IPS-kohtauksissa sarjan läpi. Hän on toipuva alkoholisti ja uhkapeliriippuvainen. Hahmo nimeltä Tarkastaja Jack O'Boyle (näyttelijä John F. O'Donohue) esiintyy yhdessä ensimmäisen kauden jaksossa.
Kelly Palmer (1998–2001, 2003–2007; näyttelijä Merrin Dungey) on Deaconin vaimo ja Carrien paras ystävä. Hänellä on kaksi lasta Deaconin kanssa. Deacon ja Kelly läpikäyvät vakavia parisuhdeongelmia, paljon vakavampia kuin Dougin ja Carrien pikkukiistat. Eräällä kerralla Deacon mainitsee tulleensa lyödyksi päähän paistinpannulla. Dungey oli poissa sarjasta vuonna 2002, koska hän tarvitsi tauon siitä; tänä aikana hänen hahmonsa oli etääntynyt Deaconista ja lyhyessä suhteessa.
Lou Ferrigno (2000–2007; omana itsenään) on näyttelijä, joka tunnetaan roolistaan Hulkina. Ferrigno ja hänen vaimonsa ovat Heffernanien naapureita. Sarjan juokseva vitsi on, että naapurit (Heffernanit mukaan lukien) ihastelevat häntä ja se käy hänen hermoilleen. Lou ei pidä siitä, kun hänelle kerrotaan Hulk-vitsejä. Muut hahmot usein tekevät viittauksia hänen aiempaan rooliinsa Hulkina. Eräässä jaksossa paljastuu hänen olevan koukussa videopeleihin.
Raymond "Ray" Barone (näyttelijä Ray Romano) on Dougin Long Islandilainen ystävä. Ray Romanon ja Kevin Jamesin esiintyminen toistensa sarjoissa oli osa televisioverkon sarjojen risteytystä, sillä CBS näytti molempia sarjoja (Kaikki rakastavat Raymondia ja Kellarin kunkku). Romanon esiintyminen sarjassa oli tarpeeksi menestyksekäs taatakseen myös sarjan muille päänäyttelijöille (Patricia Heaton, Brad Garrett, Doris Roberts ja Peter Boyle) esiintymisen Kellarin kunkussa omina hahmoinaan. Kaikkien neljän jakson, joissa Romano esiintyi, englanninkieliset nimet sisälsivät sanan "Ray" ("Road Rayge", "Rayny Day", "Dire Strayts", ja "Raygin' Bulls").
Näyttelijät ja hahmot > Muita hahmoja

Stephanie Heffernan (Ricki Lake), Dougin sisar
Veronica Olchin (Grace Zabriskie/Anne Meara), Spencerin äiti
Doug Pruzan (Alex Skuby), Carrien entinen pomo Kaplan, Hornstein & Steckler -firmassa.
Joseph "Joe" Heffernan (Dakin Matthews), Dougin isä
Janet Heffernan (Jenny O'Hara), Dougin äiti
Carla Ferrigno (omana itsenään), Lou Ferrignon vaimo (2000–07)
Denise Ruth Battaglia (Rachel Dratch), Spencerin tyttöystävä
Herra Kaplan (Victor Raider-Wexler), Carrien pomo (2001–03)
Herra Kaufman (Victor Raider-Wexler), Carrien pomo (2006–07)
Kirby Palmer (Omari Lyles/Marshaun Daniel/Philip Daniel Bolden), Deaconin ja Kellyn vanhin poika
Major Palmer (Desmond Roberts/Austin Astrup), Deaconin ja Kellyn nuorin poika
nuori Doug (Tyler Hendrickson)
nuori Carrie (Madison Lanc)
Isä McAndrew (Joe Flaherty), pastori Heffernanien kirkossa
Tim Sacksky (Bryan Cranston), Heffernanien naapuri
Dorothy Sacksky (Dee Dee Rescher), Heffernanien naapuri
Mike Ross (Michael Lowry)
Debi Ross (Marcia Cross)
Mickey (Ford Rainey), Arthurin ystävä
Kim (Melissa Chan), Carrien kollega Kaplan, Hornstein & Steckler -firmassa
Amy (Christine Gonzales), Carrien kollega Kaplan, Hornstein & Steckler -firmassa
Dawn (Laura Silverman), Carrien kollega kirjanpito-osastolta
George Barksdale (Gerry Black)
Stu (Gavin MacLeod), Dougin setä ja Dannyn isä
Trudy (Beecey Carlson), Dannyn äiti
Jimmy (Jimmy Shubert), Dougin kollega IPS:llä
Duke (Steve Tancora), Dougin toinen kollega
Georgia Boone (Lisa Banes), Carrien pomo Dugan Group -firmassa
Donna (Sandra Taylor), Richien tyttöystävä
Tarkastaja Jack O'Boyle (John F. O'Donohue), Dougin ja Deaconin työnjohtaja IPS:llä
Sarjan taustaa

Työväenluokkaisen parin, Doug ja Carrie Heffernanin, elämään perustuva sarja sai Yhdysvalloissa ensi-iltansa 21. syyskuuta vuonna 1998 CBS-kanavalla. Suurimman osan ajastaan sarja oli maanantai-iltojen vakio, kilpaillen sarjoja, kuten Seitsemäs taivas, vastaan. Vuonna 2003, kun sarja aikataulutettiin West Wing ja Pikku julmurit -sarjoja vastaan, sen katsojaluvut putosivat hieman. Viimeinen jakso näytettiin 14. toukokuuta 2007.
Pilottijakson DVD-kommenttiraidan mukaan Arthurin hahmo kehitettiin Jerry Stiller mielessä, mutta tämä aluksi kieltäytyi roolista. Veteraanikoomikko Jack Carter palkattiin rooliin ja pilotti kuvattiin. Pian jälkeenpäin Stiller muutti mielensä ja otti roolin, jolloin pilotin kaikki Carterin sisältävät kohdat oli kuvattava uudelleen.
Kellarin kunkun osittaisena inspiraationa toimi klassikko-sitcom The Honeymooners, sillä Dougin ja Carrien hahmot perustuvat Kramdenin aviopariin samanlaisine maneereineen ja ilmeettömine kasvoineen. Eräässä vuoden 2001 jaksossa sarja tekee kunnianosoituksen The Honeymoonersille, kun suunniltaan oleva Doug uneksii olevansa Ralph Kramden, vaimonsa Carrien olevan Alice Kramden ja ystävänsä Deaconin olevan Ed Norton. Kyseiset kohdat kuvattiin mustavalkoisena, ja niiden äänenlaatu (yleisö mukaan lukien) sopii yhteen 50-luvun tyylin kanssa.
Kellarin kunkku oli yksi ensimmäisistä sarjoista, joita alettiin lähettää HD-laatuisena 16:9 -kuvasuhteessa, eli 1080i:nä. Sarjan alun aikoihin CBS oli juuri saanut takaisin näyttöoikeutensa NFLään ja omaksui aikaisin teräväpiirtotelevisio -teknologian, jonka seurauksena Kellarin kunkkua voitiin näyttää tätä teknologiaa hyödyntäen.
Tunnuslaulu ja alkutunnus

Ensimmäisen kauden alkutunnus oli yksinkertainen, kahdeksan sekunnin sekvenssi, jossa näytettiin metrovaunun ikkunaa nopeasti liikkuen ja sitten pysähtyen sarjan alkuperäisen logon kohdalle, joka sitten kuoriutui irti paljastaen sarjan luojien nimet.
Toisesta tuotantokaudesta alkaen sarjaan lisättiin uusi tunnuslaulu "Baby All My Life I Will Be Driving Home To You", jonka kirjoittivat sarjan käsikirjoittajat Josh Goldsmith ja Cathy Yuspa, sävelsi Jonathan Wolff ja esitti Billy Vera And the Beaters -yhtye. Kappaleen instrumentaaliversiota käytettiin lopputunnukseen toisella tuotantokaudella, mutta se korvattiin kolmannella kaudella uudella tunnuksella, jonka sävelsi Kurt Farquhar.
Toisen kauden alkusekvenssissä nähdään Doug nousemassa IPS-pakettiautoon, sitten kuvaan vaihtuu pitkä kohtaus sillasta, jonka ali Doug ajaa sarjan digitaalisesti liitettyä logoa kohti. Seuraavissa kohtauksissa nähdään Doug, Carrie ja Arthur viettämässä aikaa Queensissä. Toisen tuotantokauden sekvenssissä Kevin Jamesin nimi on laitettu Brooklyn Bridgen yläpuolelle Manhattanin horisontin kanssa, mutta se muutettiin sen jälkeen, kun syyskuun 11. päivän iskut tuhosivat World Trace Centerin pilvenpiirtäjät. Sekvenssistä on olemassa kaksi lyhyttä versiota: alkuperäisissä lähetyksissä, missä alku lyhennettiin rajallisen ajan vuoksi ja joissakin syndikoiduissa lähetyksissä, nähtiin ensin IPS-pakettiauto alittamassa siltaa ja sitten viimeinen kuva, jossa Doug ja Carrie ovat ostamassa jäädykettä Lemon Ice King Of Coronasta, Coronassa, Queensissä. Toinen versio, jota käytettiin Yhdysvaltojen syndikoiduissa lähetyksissä vuodesta 2007, näyttää alkuperäisen alkutunnuksen ensimmäiset kahdeksan sekuntia vakiinnuttaen kuvat Queensistä ennen pakettiauto -kohtausta. Ensimmäisen kauden syndikoiduissa Yhdysvaltojen lähetyksissä vuodesta 2007 edellä mainittu alkutunnus korvasi ensimmäisen kauden alkuperäisen tunnuksen kaikissa jaksoissa tuntemattomasta syystä.
DVD-julkaisut

Sarja on julkaistu DVD:llä seuraavasti:
Alue 1 (Yhdysvallat, Kanada, Bermuda, Karibia, Yhdysvaltain territoriot): kaikki yhdeksän tuotantokautta julkaistu DVD:llä USA:ssa ja Kanadassa
Alue 2 (Eurooppa, Lähi-itä, Japani, Etelä-Afrikka, Swasimaa, Lesotho, Grönlanti, Britannian merentakaiset alueet, Brittiläisen Kruunun alusmaat, Ranskan merentakaiset alueet): kaikki yhdeksän tuotantokautta julkaistu DVD:llä Isossa-Britanniassa ja Saksassa.
Alue 4 (Etelä-Amerikka, Väli-Amerikka, Meksiko, Uusi-Seelanti, Australia, Papua-Uusi Guinea, Oseania) kaikki yhdeksän tuotantokautta julkaistu DVD:llä Australiassa.
DVD-julkaisut > Blu-ray -julkaisut

Koch Media julkaisi 2. ja 3. tuotantokauden Blu-rayllä 2008. Kaudet ovat 1080i/25fps VC-1 videona, 2.0 DTS ääniraitana englanniksi ja saksaksi, valittavana saksankielinen tekstitys. Sisältää samat ekstrat kuin Koch Median DVD-julkaisutkin. Vaikka levykkeet on julkaistu vain Saksassa ja Itävallassa, ne eivät ole aluelukitut.
Käännös suomeksi
Kirjastolehti

Kirjastolehti on Suomen kirjastoseuran julkaisema yleisten kirjastojen ammattilehti ja kirjastojen asiakaslehti. Se on suunnattu alan ammattilaisille, päättäjille ja kirjaston asiakkaille. Lehti ilmestyy viisi kertaa vuodessa, suppeampi asiakaslehti neljä kertaa vuodessa.
Artikkelit käsittelevät muun muassa kirjaston palveluita, kirjallisuutta, kulttuuria ja yhteiskunnallisia ilmiöitä, jotka liittyvät myös kirjastoon. Lehti on aatteellisesti sitoutumaton ja antaa kirjastojen tapaan tilaa erilaisille näkemyksille ja aatteille.
Lehti on vapaasti tilattavissa. Kirjastot hankkivat sitä kokoelmiinsa ja jaettavaksi sidosryhmilleen, päättäjille ja asiakkaille. Suomen kirjastoseuran jäsenet saavat lehden jäsenetuna ja lisäksi vain jäsenille tarkoitetun ammatillisen vuosijulkaisun.
Historiaa

Kansanvalistusseura perusti Kirjastolehden ajamaan kansankirjastoasiaa, herättämään lukuhaluja ja kokoamaan tietoa kirjastoista, mm. tilastoja. Ensimmäinen numero ilmestyi helmikuussa 1908. Suomen kirjastoseura perustettiin vuonna 1910 sortovuosien uhatessa kirjastotoimintaa ja Kirjastolehti siirrettiin sen julkaistavaksi. Tavoitteena oli koota alan rivit puolustamaan kirjastoa, kertoa saavutuksista ja edistää ammattitaitoa. Taloudellisten ongelmien takia lehti jouduttiin pian yhdistämään Kansanvalistuslehteen. Se ilmestyi Kansanvalistus ja Kirjastolehti –nimellä vuodet 1921–1947. Seurat julkaisivat sitä yhdessä. Vähitellen Kansanvalistus ja Kirjastolehden tilaajista suurin osa alkoi olla kirjastoalalta, mikä johti siihen, että Kirjastolehti alkoi 1948 ilmestyä jälleen itsenäisenä Suomen kirjastoseuran julkaisuna.[lähde? ]
Kirjastolehti verkossa

Vuonna 1997 Kirjastolehti avasi ensimmäisten joukossa verkkosivut, joilla oli myös toimituksellista aineistoa: keskustelupalsta, uutisia, Tapahtumakalenteri ja työpaikkailmoituksia. Vähitellen lehden nopeatempoisin aineisto siirtyi kokonaan verkkosivuille. Verkkolehden julkaisutekniikkaa uudistui vuonna 2004 mahdollistaen vuorovaikutteisuuden. Samalla seuran jäsenet saivat omat suljetut sivunsa ja haettavan arkiston ja paperiset jäsensivut voitiin lopettaa.[lähde? ]
Kirjastonäkökulma paremmin esiin

Vuodesta 2011 Kirjastolehden sisältö on jaettu selkeästi ammatti- ja asiakassivuihin. Kirjastot voivat tilata pelkkää asiakaslehteä jaettavaksi asiakkailleen. Siitä on muodostumassa valtakunnallinen kirjastojen, lukemisen, kulttuurin ja tiedon käytön yleistajuinen foorumi, jossa kirjastot ja niiden asiakkaat saavat äänensä kuuluviin.[lähde? ]
Kirjastoalan tiedotus on varsin hajallaan kunnissa. Siksi Kirjastolehti ja kirjastojen yhteinen palvelu kirjastot.fi ja sen verkkotelevisio Kirjastokaista aloittivat toimituksellisen yhteistyön vuonna 2011. Tavoitteena on parantaa alan yleistä näkyvyyttä keskittämällä voimia vaihtamalla aineistoa ja sopimalla yhteisistä teemoista ja työnjaosta. Opetusministeriö on tukenut yhteistyötä.[lähde? ]
Laajuus

Aluksi lehti ilmestyi kuusi kertaa vuodessa, vuosikerrassa oli alle 200 sivua ja levikki alle 2 000 kpl. Toistaiseksi laajimmillaan lehti oli 1987, jolloin se ilmestyi 11 kertaa vuodessa, sivuja oli  660 ja levikki yli 8 000 kpl. Vuonna 2011 verkkosivustossa käytiin 85 000 kertaa. Nykyään lehti ilmestyy neljä kertaa vuodessa ja lisäksi Kirjastoseuran jäsenet saavat vuoden lopussa kirjastoammattilaisille suunnatun Vuosijulkaisun. Lehdessä on yhteensä 48–56 sivua.[lähde? ]
Päätoimittajat

Viljo Tarkiainen (1908, 1912, 1914, 1916)
Heikki Impivaara (1908–1909)
Juho Arvi Kemiläinen (1910–1916)
Ville Niskanen (1911)
Harri Holma (1917–1918)
Aarno Malin (1919–1921)
Helle Cannelin (myöh. Kannila) (1922–1967)
Sven Hirn (1968–1974)
Samuli Nuotio (1975–1979)
Anneli Perälä (1980–1985)
Hannele Koivunen (1986–1988)
Heleena Lönnroth (1989–1991)
Jari Paavonheimo (1992–1997)
Ari Haasio (1998–2000)
Maisa Lovio (2001–2003)
Ritva Hokka-Ahti (2004–2010)
Ira Koivu (2011–2016)
Ville Vaarne (2016–)
Aiheesta muualla

Kirjastolehden verkkosivut
Kuopion hätäkeskus

Kuopion hätäkeskus on yksi Suomen hätäkeskuksista. Se sijaitsee Pohjois-Savon pelastuslaitoksen Kuopion keskuspaloaseman yhteydessä Volttikadulla. Hätäkeskus on aloittanut toimintansa 4. joulukuuta 2012. Hätäkeskuksessa ollaan vastuussa Pohjois-Savon, Etelä-Savon, Kymenlaakson, Pohjois-Karjalan ja Etelä-Karjalan maakuntien hätäpuheluista.
Koirankeksit

| Koirankeksit> Animal Crackers |
| --- | --- |

Ohjaaja:  Victor Heerman
Käsikirjoittaja:  Morrie Ryskind
Perustuu:  George S. Kaufmanin, Bert Kalmarin, Morrie Ryskindin ja Harry Rubyn Broadway-näytelmään
Tuottaja:  Monta Bell
Säveltäjä:  Max Reese
Kuvaaja:  George J. Folsey
Tuotantosuunnittelija:  Ernst Fegté
Pääosat:   Zeppo Marx  Groucho Marx  Harpo Marx  Chico Marx  Lillian Roth  Margaret Dumont 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix
Ensi-ilta:   1930-08-2828. elokuuta 1930 (Yhdysvallat)  1931-04-055. huhtikuuta 1931 (Suomi)  
Kesto:  97 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Koirankeksit (Animal Crackers) on Marxin veljesten toinen elokuva vuodelta 1930. Komedian pääosissa ovat Groucho, Harpo, Chico ja Zeppo Marx. Heidän lisäkseen elokuvassa esiintyvät muun muassa Lillian Roth ja Margaret Dumont. Elokuvan on ohjannut Victor Heerman ja käsikirjoituksesta vastasi Morrie Ryskind. Elokuva perustuu Ryskindin, George S. Kaufmanin, Bert Kalmarin ja Harry Rubyn Broadway-näytelmään, jonka pääosissa Marx-veljekset olivat myös esiintyneet.
Roolit

| 0 | 1 | 2 |
| --- | --- | --- |
|  Zeppo Marx  | … |  Horatio W. Jamison   |
|  Groucho Marx  | … |  kapteeni Jeffrey T. Spaulding   |
|  Harpo Marx  | … |  professori   |
|  Chico Marx  | … |  signor Emanuel Ravelli   |
|  Lillian Roth  | … |  Arabella Rittenhouse   |
|  Margaret Dumont  | … |  rouva Rittenhouse   |
|  Louis Sorin  | … |  Roscoe W. Chandler   |
|  Hal Thompson  | … |  John Parker   |
|  Margaret Irving  | … |  rouva Whitehead   |
|  Kathryn Reece  | … |  Grace Carpenter   |
|  Robert Greig  | … |  hovimestari Hives   |
|  Edward Metcalf  | … |  tarkastaja Hennessey   |
|  The Music Masters  | … |  kuusi palvelijaa   |
|  Ann Roth  | … |  tyttö   |
Aiheesta muualla

Koirankeksit Internet Movie Databasessa (englanniksi)
Kuopion jätekeskus

Kuopion jätekeskus toimii Kiviharjun kaupunginosassa. Se kierrättää tai hyötykäyttää yli 99 prosenttia tulevasta jätteestä.
Kuopion jätekeskus toimii Kiviharjun kaupunginosassa, entisen kaatopaikan alueella.
Kuopion jätekeskus on jätekeskus, kaatopaikka ja kierrätystalouden yritysten alue  Kuopion Kiviharjun kaupunginosassa Pohjois-Savossa. Jätekeskuksesta vastaa 16 (tai 15) itäsuomalaisen kunnan yhteisesti omistama Jätekukko-osakeyhtiö. Se tuottaa jäsenkunnilleen jätehuoltopalveluja. Omistajakuntien alueella asui vuonna 2019 noin 215 000 ihmistä.
Kuopion jätekeskus käsittelee yhdessä yhteistyökumppaneiden kanssa koko omistajakuntiensa kattaman alueen jätteitä. Jätekeskuksen alueella toimii kymmenkunta yritystä. Jätekeskuksen vastaanottamasta jätteestä 99 prosenttia hyödynnetään.
Vuodesta 2014 jätekeskuksen alueella toimiva Kuopion Biotehdas on toimittanut biokaasua Kuopion Energialle, joka on valmistanut siitä sähköä ja kaukolämpöä muutaman kilometrin päässä sijaitsevassa Pitkälahden voimalassaan. Vuonna 2019 jätekeskusken alueelle asennettiin pienehkö aurinkovoimala.
Huomattava osa Jätekukon jäsenkuntien alueen energiapitoisesta jätteestä kuljetetaan Riikinnevan jätekeskuksen yhteydessä Leppävirralla sijaitsevalle, useiden jätepalveluyhtiöiden keskinäisesti omistamalle Riikinvoima-jätteenpolttolaitokselle. Se tuottaa jätteestä lämpöä ja sähköä.
Kuopion ja ympäristön rauhanyhdistys

| Kuopion ja ympäristön rauhanyhdistys |
| --- | --- |
 Rauhanyhdistyksen tunnus.
Sijainti:  Ahmantie 22 70400 Kuopio
Seurakunta:  Kuopion ja ympäristön rauhanyhdistys ry (SRK)
Rakentamisvuosi:  1987
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kuopion ja ympäristön rauhanyhdistys on Kuopion Kettulanlahdessa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Kuopion ja ympäristön rauhanyhdistys järjestää hartaustilaisuuksia, seuroja. Niitä pidetään keskiviikkoisin, lauantaisin ja sunnuntaisin toimitalolla tai seurakuntien tiloissa.
Vuonna 2011 Kuopion ja ympäristön rauhanyhdistykseen kuului 574 jäsentä. Kuopion ja ympäristön rauhanyhdistys on jäsenmäärältään Suomen 11. suurin rauhanyhdistys.
Rauhanyhdistys on perustettu vuonna 1935. Nykyinen toimitalo on ollut käytössä vuodesta 1987 lähtien.
Krayzie Bone

Krayzie Bone
Krayzie Bone (oik. Anthony Henderson) on Grammy-palkittu rap-artisti. Hän kuuluu Bone Thugs-N-Harmony -hip hop -kollektiiviin.
Krayzie Bone levytti hänen soolodebyyttinsä, Thug Mentality 1999, vuonna 1998. Se julkaistiin tuplalevypaketissa, mukana suuri valikoima vierasjulkaisuja, mm. Bone Thugs-N-Harmony, The Marley Brothers, Mariah Carey, Big Punisher, Fat Joe, E-40, 8 Ball & MJG, Kurupt, Treach ja Snoop Dogg. RIAA vahvisti, että albumi myi platinaa.
Diskografia > Studioalbumit

Thug Mentality 1999 (1999)
Thug on da Line (2001)
Gemini: Good vs. Evil (2005)
Chasing the Devil: Temptation (2015)
Eternal Legend (2017)
E.1999: The LeathaFace Project (2017)
Diskografia > Yhteisalbumit

Thug Brothers 2 (mukana Young Noble) (2017)
New Waves (mukana Bizzy Bone) (2017)
Thug Brothers 3 (mukana Young Noble) (2017)
Palkintoja

Grammyt:
2006: "Paras rap-esitys duona tai ryhmässä" (Ridin')
MTV:n Musiikkivideopalkinnot:
2006: "Paras rap-video" (Ridin')
American Music Awards:
1998: "Suosikki Rap/Hip Hop-artisti"
2007: "Paras rap- tai hip hop -duo tai -ryhmä"
Kuukkeli (taideteos)

Villu Jaanisoo, Kuukkeli, 2016.
Kuukkeli kuvattuna vuonna 2023 dronella.
Kuukkeli on Villu Jaanisoon tekemä taideteos, joka paljastettiin vuonna 2016 Helsingissä.
Kuukkeli on lähes kuusi metriä korkea veistos. Se koostuu värillisistä uusiomuovin palasista. Lähellä sijaitsevan Kalasataman koulurakennuksen pintapaneelit ovat samaa materiaalia. Teoksen runko on terästä, kuten myös nokka ja jalat. Linnun varpaat ovat palloventtiilejä. Veistos sijaitsee näkyvällä paikalla Helsingin Kalasatamassa, Junonkadun ja Leonkadun risteyksessä.
Teoksen lähtökohtina ovat kuukkelille kansantaruissa annetut erityisominaisuudet. Kuukkelia pidettiin metsässä liikkuvien ystävänä ja suojelijana, jonka näkemiselle annettiin erilaisia merkityksiä.
Helsingin kaupunginkanslian tilaama veistos on valmistumisjärjestyksessä toinen Kalasataman ympäristötaidehankkeen mukainen taidehankinta. Hankkeen tavoitteena on asukkaiden viihtyvyyden parantaminen sekä alueellisen identiteetin muodostuminen. Teos kuuluu Helsingin taidemuseon taidekokoelmaan.
Aiheesta muualla

Taiteilija Villu Jaanisoon "Kuukkeli"-teoksen julkistustilaisuus., YouTube.
Kultasiipimesikko

| Kultasiipimesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Purnella
Laji::  albifrons
Kaksiosainen nimi
 Purnella albifrons  (Gould, 1841) 
Synonyymit
 Phylidonyris albifrons 
Katso myös
   Kultasiipimesikko Wikispeciesissä   Kultasiipimesikko Commonsissa 
Infobox OKNimi-testi OKIUCN-testi OK: 
Kultasiipimesikko (Purnella albifrons) on mesikoiden heimoon kuuluva varpuslintu.
Levinneisyys

Kultasiipimesikkoa tavataan Australiassa. Lajia on kuvattu suhteellisen yleiseksi, ja sen kannankehitys on vakaa. Se on luokiteltu elinvoimaiseksi.
Kynsikkäät

Kynsikäs voi olla
kynsikäs, sormeton käsine
kynsikäs, kynsikkäiden (Lyophyllum) sukuun kuuluva sieni
Kynsikäs, järvi Lappeenrannassa
Kynsikäs, saari Haminan edustalla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kynsikkäät”, voi hakea sivunnimihaulla, laajalla sivunnimihaulla tai tekstihaulla.
Kolumbianajokoira

| Kolumbianajokoira |
| --- | --- |

Avaintiedot
Alkuperämaa:   Kolumbia
Määrä:  Suomessa tuntematon
Rodun syntyaika:  viimeistään 1700-luku
Alkuperäinen käyttö:  jäljestys, metsästys
Nykyinen käyttö:  jälki-, metsästys- ja seurakoira
Muita nimityksiä:  sabueso fino colombiano, tinajero, chapolo, bramador, aullador, Colombian Fino Hound
FCI-luokitus:  ei FCI-rotu ACCC: ryhmä 6
Ulkonäkö
Paino:  keskikokoinen 15–25 kg suuri 25–35 kg
Säkäkorkeus:  keskikokoinen 45–50 cm suuri 51–58 cm
Väritys:  valkoinen, punainen, brindle, ruskea tai musta kaksivärinen kolmivärinen
Kolumbianajokoira (sabueso fino colombiano) on kolumbialainen koirarotu. Sillä ei ole FCI:n tunnustusta, mutta Kolumbian Kennellitto Asociación Club Canino Colombiano on hyväksynyt sen viralliseksi roduksi.
Ulkonäkö

Kolumbianajokoira on tyypillinen ulvova ajokoira, jonka koko vaihtelee keskikokoisesta suureen. Kallo on edestä katsottuna hieman kaareutuva. Kuono on keskipitkä, suora, hieman kalloa lyhyempi ja ylhäältä katsottuna suorakaiteen muotoinen. Kirsu on väriltään joko musta tai ruskea. Purenta on joko leikkaava tai tasapurenta. Silmät ovat mantelinmuotoiset ja sävyltään karvapeitteen väriin sointuvat; siniset silmät ja keskenään eriväriset silmät ovat virhe. Korvat ovat pitkät, riippuvat ja leveät. Runko on suorakaiteen muotoinen. Raajat ovat voimakkaat ja lihaksikkaat. Häntä on pitkä ja kärkeä kohden kaventuva.
Karvapeite on lyhyt ja kiiltävä. Väritys on hyvin vaihteleva: yksivärinen valkoinen, punainen, brindle, ruskea, musta; kaksivärinen yhdistelmä edellä mainituista väreistä; kolmivärinen yhdistelmä edellä mainituista väreistä.
Musta ja punainen
Punavalkoinen
Punavalkoinen "ticking"-täplityksellä
Musta ruskein merkein
Tricolor
Tricolor "ticking"-täplityksellä
Kolumbian koiranäyttelyissä rotu jaetaan kahteen eri kokoluokkaan:
keskikokoinen (estándar): 45–50 cm (2 cm matalampi sallitaan), 15–25 kg
suuri (grande): 51–58cm (2 cm korkeampi sallitaan), 25–35 kg
Luonne ja käyttäytyminen

Rotu on metsästäessä intohimoinen, itsepäinen ja jääräpäinen. Kotioloissa se on vieraita ihmisiä kohtaan ystävällinen ja hyvin lasten kanssa toimeen tuleva, hyvä seurakoira, joka kykenee myös elämään samassa laumassa muiden koirien kanssa.